/* KOM/2011/0231 v konečnom znení - NLE 2011/0099*/ Návrh NARIADENIE RADY, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku





[pic] | EURÓPSKA KOMISIA | Brusel, 28.4.2011 KOM(2011) 231 v konečnom znení 2011/0099 (NLE) Návrh NARIADENIE RADY, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku DÔVODOVÁ SPRÁVA KONTEXT NÁVRHU Cieľom tohto návrhu nariadenia Rady je predĺžiť pozastavenie autonómnych ciel na určité typy monitorov, v prípade ktorých sú clá v súčasnosti autonómne pozastavené do 31. decembra 2010. Nariadením Rady (ES) č. 179/2009 z 5. marca 2009, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku, sa na obmedzené obdobie autonómne pozastavila zvyčajná colná sadzba v Spoločnom colnom sadzobníku na určité čiernobiele monitory podpoložky 8528 59 10[1] a na určité farebné monitory podpoložky 8528 59 90[2]. Platnosť tohto opatrenia uplynula 31. decembra 2010. Európske priemyselné odvetvie zastúpené DigitalEurope požiadalo, aby sa uvedené pozastavenie ciel predĺžilo. Zbližovanie IT a spotrebnej elektroniky vyústilo do situácie, keď možno mnohé monitory používať v automatických systémoch na spracovanie údajov, ako aj v spojení s rôznymi zariadeniami spotrebnej elektroniky, ako sú DVD prehrávače, zariadenia na hranie videohier, zábavné systémy pre automobily. Zohľadňujúc záujem európskeho priemyselného odvetvia o predĺženie pozastavenia ciel a berúc do úvahy záujmy spotrebiteľov, je v záujme Únie predĺžiť pozastavenie autonómnych ciel na určité typy monitorov do 30. júna 2011 a zodpovedajúcim spôsobom zmeniť a doplniť prílohu I k nariadeniu Rady (EHS) č. 2658/87. Okrem toho sa na zabránenie vzniku medzery pri udelení pozastavenia navrhuje, aby toto nariadenie Rady malo spätný účinok od 1. januára 2011. Návrh je v súlade s politikou vonkajšieho obchodu a priemyselnou politikou Európskej únie. Vzhľadom na uvedené skutočnosti sa navrhuje, aby Komisia postúpila Rade tento návrh na predĺženie existujúcich pozastavení autonómnych ciel a aby príloha I k nariadeniu Rady (EHS) č. 2658/87 bola zodpovedajúcim spôsobom zmenená a doplnená. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Konzultácia so Skupinou pre ekonomické otázky colných sadzieb Výboru pre colný kódex sa uskutočnila 17. decembra 2010. Konzultácia s oddelením pre colnú a štatistickú nomenklatúru Výboru pre colný kódex sa uskutočnila 9. februára 2011. Európske priemyselné odvetvie zastúpené DigitalEurope sa vyjadrilo za predĺženie. PRÁVNE PRVKY NÁVRHU Právnym základom tohto návrhu nariadenia sú články 31 a 32 Zmluvy o fungovaní Európskej únie. Zásada subsidiarity sa neuplatňuje, pretože návrh patrí do výlučnej právomoci Únie. Návrh je v súlade so zásadou proporcionality vzhľadom na to, že tak, ako to predvída zmluva, podporuje obchod medzi členskými štátmi a tretími krajinami a vyvažuje obchodné záujmy hospodárskych subjektov (výrobcov v Únii a dovozcov) bez toho, aby sa menil zoznam záväzkov EÚ v rámci WTO. Na základe článku 31 Zmluvy o fungovaní Európskej únie pozastavenie uplatňovania autonómnych ciel a kvót stanovuje Rada kvalifikovanou väčšinou na základe návrhu Komisie. VPLYV NA ROZPOČET Nevybrané clá v rozsahu 45,17 mil. EUR (na základe údajov o dovoze v roku 2009). VOLITEĽNÉ PRVKY Keďže platnosť navrhovaného nariadenia by mala uplynúť do 30. júna 2011, odporúča sa jeho urýchlené prijatie. 2011/0099 (NLE) Návrh NARIADENIE RADY z […], ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 31, so zreteľom na návrh Európskej komisie, keďže: 1. Nariadením Rady (ES) č. 179/2009 z 5. marca 2009, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku, sa na dva roky úplne pozastavili autonómne clá Spoločného colného sadzobníka[3] na určité čiernobiele alebo iné monochromatické monitory a na určité farebné monitory, v ktorých sa využíva technológia na báze tekutých kryštálov a ktoré patria pod číselné znaky KN 8528 59 10 a 8528 59 90. 2. Z dôvodov hospodárskej a priemyselnej politiky je v záujme Európskej únie predĺžiť pozastavenie autonómnych ciel ustanovené v nariadení (ES) č. 179/2009 na šesť mesiacov počnúc 1. januárom 2011. 3. Po reštrukturalizácii položky 8528 kombinovanej nomenklatúry sú teraz uvedené monitory zahrnuté pod číselné znaky KN 8528 59 10 a 8528 59 40. Pozastavenie cla ustanovené týmto nariadením sa preto týka týchto číselných znakov KN. 4. Nariadenie Rady (EHS) č. 2658/87[4] by sa preto malo zodpovedajúcim spôsobom zmeniť a doplniť. 5. Pozastavenia ustanovené v tomto nariadení sú predĺžením pozastavení poskytnutých nariadením (ES) č. 179/2009, ktorého účinnosť uplynula 31. decembra 2010. Keďže nie je v záujme Európskej únie, aby došlo k prerušeniu colného zaobchádzania s monitormi, na ktoré sa vzťahuje pozastavenie, malo by sa toto nariadenie uplatňovať od 1. januára 2011, PRIJALA TOTO NARIADENIE: Článok 1 Druhá časť oddiel XVI kapitola 85 prílohy I k nariadeniu (EHS) č. 2658/87 sa mení a dopĺňa takto: 1) text v stĺpci 3 pre číselný znak KN 8528 59 10 sa nahrádza takto: „14 (*) _________ (*) Clo autonómne pozastavené do 30. júna 2011 na čiernobiele alebo iné monochromatické monitory, v ktorých sa využíva technológia na báze tekutých kryštálov, vybavené konektorom Digital Visual Interface (DVI) alebo Video Graphics Array (VGA) prípadne oboma, s dĺžkou uhlopriečky najviac 77,50 cm (t. j. 30,5 palca), s formátmi 1 : 1, 4 : 3, 5 : 4 alebo 16 : 10, s rozlíšením viac ako 1,92 megapixelov a s „roztečou“ bodov (dot pitch) najviac 0,3 mm (číselný znak TARIC 8528 59 10 10)“; 2) text v stĺpci 3 číselný znak KN 8528 59 40 sa nahrádza takto: „14 (*) _________ (*) Clo autonómne pozastavené do 30. júna 2011 na farebné monitory, v ktorých sa využíva technológia na báze tekutých kryštálov, s dĺžkou uhlopriečky najviac 55,9 cm (t. j. 22 palcov), s formátmi 1 : 1, 4 : 3, 5 : 4 alebo 16 : 10 (číselný znak TARIC 8528 59 40 40).“ Článok 2 Toto nariadenie nadobúda účinnosť dňom jeho uverejnenia v Úradnom vestníku Európskej únie . Uplatňuje sa od 1. januára 2011. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda LEGISLATÍVNY FINANČNÝ VÝKAZ PRE NÁVRHY, KTORÉ MAJÚ ROZPOČTOVÝ VPLYV LEN NA STRANU PRÍJMOV NÁZOV NÁVRHU: Návrh nariadenia Rady, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku ROZPOČTOVÉ POLOŽKY: Kapitola a článok: kapitola 12 článok 120 Suma zahrnutá do rozpočtu na príslušný rok: 16 653 700 000 EUR (B2011) FINANČNÝ VPLYV: ( Návrh nemá finančný vplyv. X Návrh nemá finančný vplyv na výdavky, ale má finančný vplyv na príjmy, a to s týmto účinkom: Na základe dovozu uskutočneného v roku 2009 sa najvyššia strata na strane príjmov odhaduje na 45,17 miliónov EUR. (v mil. EUR zaokrúhlených na jedno desatinné miesto) Rozpočtová položka | Príjem[5] | 6-mesačné obdobie začínajúce od dd/mm/rrrr | [Rok: Prvý polrok 2011] | Článok 120 | Vplyv na vlastné zdroje | 1. 1. 2011 | 45 166 000 | OPATRENIA PROTI PODVODOM Uplatňovanie bežných opatrení podľa Colného kódexu Spoločenstva. ĎALŠIE POZNÁMKY Na výpočet bola použitá táto metóda: Boli vybrané údaje o hodnote dovozu monitorov pod číselnými znakmi TARIC 8528 59 10 10 a 8528 59 90 40 za rok 2009 (kompletné údaje za rok 2010 neboli v tom čase k dispozícii). Na vybranú hodnotu bola uplatnená zodpovedajúca colná sadzba (14 %), aby sa zistila strata na cle z dovozu pre tieto číselné znaky. Napokon bola odrátaná suma nákladov na výber (25 %), aby sa zistila konečná suma straty vlastných zdrojov za rok 2009. Predpokladá sa, že objem obchodu s danými výrobkami sa počas obdobia posudzovaného v tomto návrhu na pozastavenie autonómnych ciel nezmení. 860,30 mil. EUR (dovozná hodnota) * 0,14 = 120,44 mil. EUR (hrubá hodnota) * 0,75 = 90,33 mil. EUR (čistá hodnota za rok) * 0,5 = 45,17 EUR (čistá hodnota za šesťmesačné obdobie) Strata príjmov pri tradičných vlastných zdrojoch sa vyrovná z príspevkov členských štátov na základe HND. [1] Čiernobiele alebo iné monochromatické monitory, v ktorých sa využíva technológia na báze tekutých kryštálov, vybavené konektorom Digital Visual Interface (DVI) alebo Video Graphics Array (VGA) prípadne obomi, s dĺžkou uhlopriečky najviac 77,50 cm (t. j. 30,5 palca), s formátmi 1 : 1, 4 : 3, 5 : 4 alebo 16 : 10, s rozlíšením viac ako 1,92 megapixelov a s „roztečou“ bodov (dot pitch) najviac 0,3 mm. [2] Farebné monitory, v ktorých sa využíva technológia na báze tekutých kryštálov, s dĺžkou uhlopriečky najviac 55,9 cm (t. j. 22 palcov), s formátmi 1 : 1, 4 : 3, 5 : 4 alebo 16 : 10. [3] Ú. v. EÚ L 63, 7.3.2009, s. 1. [4] Ú. v. ES L 256, 7.9.1987, s. 1. [5] Pokiaľ ide o tradičné vlastné zdroje (poľnohospodárske poplatky, odvody z produkcie cukru, clo), uvedené sumy musia predstavovať čisté sumy, t. j. hrubé sumy po odpočítaní 25 % nákladov na výber uvedených poplatkov.